[{"text_idx": "#000006", "text": "Hoffem longyfarch Dan Hunt, ein Hymchwilydd CHERISH yng Nghomisiwn Brenhinol Henebion Cymru, ar ennill caniata\u0302d i gynnal gweithrediadau dro\u0302n masnachol (PfCO) gan yr Awdurdod Hedfan Sifil (CAA) yn ddiweddar. Mae hyn yn caniata\u0301u i Dan hedfan dro\u0302n CHERISH (dro\u0302n DJI Phantom 4 pro) yn gyfreithlon ac yn ddiogel o dan Orchymyn Llywio Awyr 2016, ac i gynnal arolygon o safleoedd blaenoriaethol ar hyd yr arfordir."}, {"text_idx": "#000007", "text": "Mae yna nifer o leoliadau a safleoedd ar hyd arfordir Cymru na ellir defnyddio dro\u0302n i\u2019w harolygu oni bai bod gan y peilot PfCO ac yswiriant dilys. Yn awr bod Dan wedi ennill y cymhwyster hwn, gall dro\u0302n CHERISH gael ei ddefnyddio i gynnal arolygon ffotogrametrig dwys o safleoedd treftadaeth arfordirol sy\u2019n erydu. Gellir defnyddio\u2019r arolygon hyn wedyn i adeiladu modelau 3D, a fydd yn sail ar gyfer monitro newidiadau yn y tymor hir. Bydd modd defnyddio\u2019r dro\u0302n hefyd i dynnu lluniau o rannau o safleoedd sy\u2019n erydu a all fod yn rhy beryglus i fynd atynt ar droed, neu hyd yn oed i arolygu staciau alltraeth anhygyrch \u2013 ar yr amod nad yw hyn yn amharu ar fywyd gwyllt ac adar sy\u2019n nythu."}, {"text_idx": "#000008", "text": "Mae cael caniata\u0302d y CAA yn dipyn o gamp. Cwblhaodd Dan ysgol 2 ddiwrnod gyda\u2019r Academi Awyrennau Di-beilot ym Maes Awyr Cotswold ac yna pasiodd brawf hedfan trylwyr ar fore barugog ym mis Ionawr mewn cae yn Swydd Wilts a oedd yn cynnwys rheolaeth yn yr awyr, gweithdrefnau argyfwng a chwestiynu caled ar y Llawlyfr Gweithrediadau. Da iawn Dan!"}, {"text_idx": "#000009", "text": "Dan yn pasio ei arholiad ymarferol ar ddefnyddio dronau, gyda Jan, arholwr yr Academi Awyrennau Di-beilot, 2018."}, {"text_idx": "#000010", "text": "Arholiad ymarferol Dan ar ddefnyddio dronau, ar fore barugog ym mis Ionawr 2018 yn Swydd Wilts."}, {"text_idx": "#000012", "text": "Gellir gweld lluniau trawiadol a dynnwyd gan ddro\u0302n CHERISH o fryngaer Pen Dinas yn Aberystwyth, ac o Gofeb Wellington a godwyd ar ei chopa yn y 19eg ganrif, drwy fynd i:"}]